Publication: Magyar Közlöny
Issue: MK-2003-148 (Year: 2003, Number: 148)
Era: 1990-2004
Section: ABH 1991, 447, 449.; 26/1993. (IV. 29.) AB határozat,
Paragraph Index: 968

2. Megítélésem szerint a Vtv. 36. §-a nem sérti az Alkotmány 2. §-ából levezethetõ jogbiztonság követelményét és nem állapítható meg jogbizonytalanság a határozatban felvetett normavilágosság tekintetében sem. A támadott rendelkezés tartalma nem tartalmaz bizonytalan, homályos vagy többértelmû jogfogalmakat. Az Alkotmánybíróság az 1160/B/1992. AB határozatában a jogszabályok törvényi tényállásával kapcsolatban az alábbiakat fejtette ki: „Azt általában a jogalkotás dönti el, hogy valamely életviszonyt szabályoz-e, és azt is, hogy ezt milyen részletességgel, mennyire esetszerûen teszi (1621/B/1992.). Ez a jogszabály homályosságától, értelmezhetetlenségétõl különálló kérdés. Ha egy jogszabály tényállása túl részletezõ, túl szûk, túlságosan eseti, az megköti a jogalkalmazót és megakadá- 2003/148. szám lyozza, megnehezíti, hogy a jogszabály az életviszonyok szabályozásában betöltse szerepét. Ha pedig egy jogszabály törvényi tényállása túl elvont, túl általános, akkor a jogszabály rendelkezése a jogalkalmazó belátása szerint kiterjeszthetõ vagy leszûkíthetõ. Az ilyen szabály lehetõséget ad a szubjektív jogalkalmazói döntésre, a különbözõ jogalkalmazók eltérõ gyakorlatára, a jogegység hiányára. Ez csorbítja a jogbiztonságot. A jogszabálynak ezért az életviszonyok tipikus vonásait kell figyelembe vennie.” (ABH 1993, 607, 608.) Az tehát, hogy a Vtv. 36. §-ában felvett törvényi tényállás elvont, nem sérti a normavilágosság alkotmányos követelményét, mert egyértelmû és a jogalkotói akaratot tükrözõ szabályozást tartalmaz. Az Alkotmánybíróság etekintetben utalt egy korábbi határozatára, melyben azt is kimondta, hogy a „jogbiztonságból nem következik a jogalkotónak olyan kötelezettsége, hogy minden fogalmat minden jogszabályban külön meghatározzon.” [268/B/1999. AB határozat, ABK 2003. április 275, 277.]

Source: https://magyarkozlony.hu/hivatalos-lapok/dc8d3efa480ab3ccfe4ef23f61cbc6107e237936/dokumentumok/5339baf3734a6740ae3d8e2b1809bbb53e84ccef/letoltes